nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o vrsti i visini naknada i administrativnih pristojbi hrvatske agencije za nadzor financijskih usluga

### NN 60/2010 (13.5.2010.), Pravilnik o izmjenama i dopunama Pravilnika o vrsti i visini naknada i administrativnih pristojbi hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1954

Na temelju odredbe članka 20. stavka 1. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), Uprava Hrvatske agencije za nadzor financijskih usluga je na sjednici održanoj 6. svibnja donijela

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 155/09) u članku 5. točka 29. mijenja se i glasi:

|  |  |  |
| --- | --- | --- |
| 29. Izdavanje suglasnosti bankama i stambenim štedionicama za obavljanje djelatnosti zastupanja u osiguranju, članak 250. stavak 4. ZOS-a i članak 10. stavak 1. točka 7. Zakona o stambenoj štednji i državnom poticanju stambene štednje (»Narodne novine« broj 109/97, 117/97, 76/99, 10/01, 92/05 i 21/10) | 500,00 kn | 5.000,00 kn |

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-04/69

Urbroj: 326-01-10-3

Zagreb, 6. svibnja 2010.

Član Uprave
Željko Kopčić, v. r.

Pravilnik, NN 60/2010-1954
## Rješenje kojim se utvrđuje prestanak uvjeta zbog kojih je izrečena mjera obustave trgovanja dionicama društva SN Holding d.d., Zagreb

### NN 60/2010 (13.5.2010.), Rješenje kojim se utvrđuje prestanak uvjeta zbog kojih je izrečena mjera obustave trgovanja dionicama društva SN Holding d.d., Zagreb

HRVATSKA AGENCIJA ZA NADZOR FINANCIJSKIH USLUGA

1956

Na temelju odredbi članka 15. stavka 1. točke 3. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavaka 5. i 9. te članka 480. stavka 9. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članaka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva SN HOLDING d.d., Zagreb, Miramarska 24, Uprava Hrvatske agencije za nadzor financijskih usluga na izvanrednoj sjednici održanoj 7. svibnja 2010. godine donijela je

RJEŠENJE

I. Utvrđuje se prestanak uvjeta zbog kojih je izrečena mjera obustave trgovanja dionicama društva SN Holding d.d., Zagreb, Miramarska 24, burzovne oznake SNHO-R-A.

II. Nalaže se Zagrebačkoj burzi d.d., Zagreb, Ivana Lučića 2a, da bez odgode omogući nastavak trgovanja dionicama društva SN Holding d.d., Zagreb, Miramarska 24, burzovne oznake SNHO-R-A.

III. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa UP/I-451-04/10-27/5, urbroj: 326-111/10-3, od 7. svibnja 2010. godine, privremeno je obustavljeno trgovanje dionicama društva SN Holding d.d., Zagreb, Miramarska 24, burzovne oznake SNHO-R-A, pri čemu je istim Rješenjem trajanje ove mjere određeno do dostave dokaza iz kojih će Agencija utvrditi prestanak uvjeta zbog kojih je mjera obustave izrečena, a o čemu Agencija treba donijeti posebno rješenje.

Kako su Agenciji, sukladno nalozima Agencije od 7. svibnja 2010. godine, predmetu klasa: UP/I-451-04/10-27/4, istoga dana dostavljeni dokazi SN Holdinga d.d., Zagreb, Hrvatskog fonda za privatizaciju, Grada Opatije i Liburnia Riviera Hotela d.d. o objavi očitovanja o eventualnom postojanju povlaštene informacije u odnosu na izdavatelja Liburnia Riviera Hoteli d.d., Opatija, odlučeno je na temelju odredaba članka 341. stavaka 5. i 9., u vezi s odredbom članka 480. stavka 9. Zakona o tržištu kapitala, kao u točkama 1. i 2. izreke ovog Rješenja.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku 30 dana od dana primitka ovog rješenja.

Klasa: UP/I-451-04/10-27/5

Urbroj: 326-111/10-3

Zagreb, 7. svibnja 2010.

Član Uprave
Željko Kopčić, v. r.

Rješenje, NN 60/2010-1956
## Ispravak Zakona o zaštiti od nasilja u obitelji

### NN 60/2010 (13.5.2010.), Ispravak Zakona o zaštiti od nasilja u obitelji

HRVATSKI SABOR

1964

Nakon izvršenog uspoređivanja s izvornim tekstom utvrđena je pogreška u Zakonu o zaštiti od nasilja u obitelji koji je objavljen u »Narodnim novinama« broj 137 od 13. studenoga 2009., te se daje

ISPRAVAK

ZAKONA O ZAŠTITI OD NASILJA U OBITELJI

U članku 20. stavku 6. umjesto riječi: »stavka 5.« trebaju stajati riječi: »stavka 2.«.

Klasa: 021-15/10-07/53
Zagreb, 10. svibnja 2010.

Tajnik
Hrvatskoga sabora
Josip Sesar, prof., v. r.

Ostalo, NN 60/2010-1964
## Ispravak Rješenja o osnivanju Drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozača

### NN 60/2010 (13.5.2010.), Ispravak Rješenja o osnivanju Drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozača

NARODNE NOVINE

1965

Nakon uspoređivanja s izvornim tekstom utvrđena je tiskarska pogreška u potpisu Rješenja o osnivanju Drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozača objavljenog u »Narodnim novinama« br. 57/2010., te se daje

ISPRAVAK

RJEŠENJA O OSNIVANJU DRUGOSTUPANJSKOG ZDRAVSTVENOG POVJERENSTVA ZA UTVRĐIVANJE ZDRAVSTVENE SPOSOBNOSTI VOZAČA I KANDIDATA ZA VOZAČA

Umjesto teksta u potpisu: Predsjednik Vlade i Ministar zdravstva i socijane skrbi mr. Darko Milinović, dr. med., v. r. ispravno treba biti: Potpredsjednik Vlade i ministar zdravstva i socijane skrbi mr. Darko Milinović, dr. med., v. r.

Klasa: 50501-10-481
Zagreb, 13. svibnja 2010.

Glavna urednica
Zdenka Pogarčić, v. r.

Ostalo, NN 60/2010-1965
## Stopa promjene proizvođačkih cijena industrijskih proizvoda u travnju 2010.

### NN 61/2010 (19.5.2010.), Stopa promjene proizvođačkih cijena industrijskih proizvoda u travnju 2010.

DRŽAVNI ZAVOD ZA STATISTIKU

1973

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U TRAVNJU 2010.

Stopa promjene proizvođačkih cijena industrijskih proizvoda u travnju 2010. u odnosu na ožujak 2010. iznosi 0,6.

Klasa: 954-02/10-01/91

Urbroj: 555-06-04-03-10-04

Zagreb, 13. svibnja 2010.

Ravnatelj
dr. sc. Ivan Kovač, v. r.

Ostalo, NN 61/2010-1973
## Indeks potrošačkih cijena u Republici Hrvatskoj u travnju 2010. godine

### NN 61/2010 (19.5.2010.), Indeks potrošačkih cijena u Republici Hrvatskoj u travnju 2010. godine

DRŽAVNI ZAVOD ZA STATISTIKU

1974

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U TRAVNJU 2010. GODINE

Indeks potrošačkih cijena u Republici Hrvatskoj u travnju 2010. godine u odnosu na ožujak 2010. godine iznosi 100,4.

Klasa: 957-04/10-01/13

Urbroj: 555-09-07-01-10-13

Zagreb, 14. svibnja 2010.

Ravnatelj
dr. sc. Ivan Kovač, v. r.

Ostalo, NN 61/2010-1974
## Obvezatne upute broj DLS III - o obrascima za provedbu dopunskih izbora za članove predstavničkih tijela jedinica lokalne i područne (regionalne) samouprave

### NN 61/2010 (19.5.2010.), Obvezatne upute broj DLS III - o obrascima za provedbu dopunskih izbora za članove predstavničkih tijela jedinica lokalne i područne (regionalne) samouprave

DRŽAVNO IZBORNO POVJERENSTVO REPUBLIKE HRVATSKE

1975

Na temelju članka 10. stavka 1. i članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05. – pročišćeni tekst i 109/07. – dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ DLS III

O OBRASCIMA ZA PROVEDBU DOPUNSKIH IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Uz obrasce propisane Obvezatnim uputama DLS-II (»Narodne novine« broj 57/10) propisuju se i sljedeći obrasci za provedbu izbora:

• DLS-4 – Izjava o prihvaćanju dužnosti članice/člana tijela za provođenje dopunskih izbora

• DLS-5 – Rješenje o određivanju biračkih mjesta

• DLS-6 – Rješenje o imenovanju biračkog odbora

• DLS-7 – Glasački listić

• DLS-8 – Zapisnik o radu biračkog odbora za izbor predstavnika nacionalne manjine u općinsko/gradsko vijeće

• DLS-9 – Zapisnik o radu općinskog/gradskog izbornog povjerenstva za izbor predstavnika nacionalne manjine u općinsko/gradsko vijeće

• DLS-10 – Zapisnik o radu biračkog odbora za izbor predstavnika nacionalne manjine u županijsku skupštinu

• DLS-11 – Zapisnik o radu općinskog/gradskog izbornog povjerenstva za izbor predstavnika nacionalne manjine u županijsku skupštinu

• DLS-12 – Zapisnik o radu županijskog izbornog povjerenstva za izbor predstavnika nacionalne manjine u županijsku skupštinu.

2. Ove Obvezatne upute stupaju na snagu danom objave u »Narodnim novinama«.

Klasa: 013-06/10-03/05
Urbroj: 507-10-01
Zagreb, 14. svibnja 2010.

Predsjednik
Branko Hrvatin, dipl. iur., v. r.

[**OBRASCI**](dodatni/409040.pdf)

Uputa, NN 61/2010-1975
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute broj DLSN III - o obrascima za postupak dopunskih izbora za zamjenike općinskih načelnika, gradonačelnika i župana

### NN 61/2010 (19.5.2010.), Obvezatne upute broj DLSN III - o obrascima za postupak dopunskih izbora za zamjenike općinskih načelnika, gradonačelnika i župana

DRŽAVNO IZBORNO POVJERENSTVO REPUBLIKE HRVATSKE

1976

Na temelju članka 50., 61. i 65. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, broj 109/07 i 125/08 – dalje: Zakon) te članka 30. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, broj 44/05 – pročišćeni tekst i 109/07), Državno izborno povjerenstvo Republike Hrvatske propisuje

OBVEZATNE UPUTE BROJ DLSN III

O OBRASCIMA ZA POSTUPAK DOPUNSKIH IZBORA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

1. Provođenje dopunskih izbora za zamjenike općinskih načelnika, gradonačelnika i župana izabranih na redovnim izborima održanim 2009., raspisanih Odlukom Vlade Republike Hrvatske o raspisivanju dopunskih izbora za zamjenike općinskih načelnika, gradonačelnika i župana od 6. svibnja 2010. i 13. svibnja 2010. provodit će se na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznake DLSN.

3. Ako za pojedine radnje u postupku provedbe dopunskih izbora nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provedbu odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak izbora su:

• DLSN – 4 – Glasački listić za izbor zamjenice/zamjenika općinskog načelnika, gradonačelnika ili župana iz reda pripadnika nacionalne manjine

• DLSN – 5 – Glasački listić za izbor zamjenice/zamjenika općinskog načelnika/gradonačelnika ili župana iz reda pripadnika hrvatskog naroda

• DLSN – 6 – Zapisnik o radu biračkog odbora za izbor zamjenika općinskog načelnika/gradonačelnika

• DLSN – 7 – Zapisnik o radu biračkog odbora za izbor zamjenika župana

• DLSN – 8 – Zapisnik o radu općinskog/gradskog izbornog povjerenstva za izbor zamjenika općinskog načelnika/gradonačelnika

• DLSN – 9 – Zapisnik o radu općinskog/gradskog izbornog povjerenstva za izbor zamjenika župana

• DLSN – 10 – Zapisnik o radu županijskog izbornog povjerenstva za izbor zamjenika župana

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-05/10-03/03
Urbroj: 507-10-01
Zagreb, 14. svibnja 2010.

Predsjednik
Branko Hrvatin, dipl. iur., v. r.

[**OBRASCI**](dodatni/409042.pdf)

Uputa, NN 61/2010-1976
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Pravilnika o izmjenama i dopunama Pravilnika o potpori kapitalnim ulaganjima u poljoprivredi

### NN 61/2010 (19.5.2010.), Ispravak Pravilnika o izmjenama i dopunama Pravilnika o potpori kapitalnim ulaganjima u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

1977

Nakon izvršene usporedbe s izvornim tekstom utvrđena je pogreška u Pravilniku o izmjenama i dopunama Pravilnika o potpori kapitalnim ulaganjima u poljoprivredi objavljenom u »Narodnim novinama« broj 47 od 19. travnja 2010. godine te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O POTPORI KAPITALNIM ULAGANJIMA U POLJOPRIVREDI

U preambuli iza broja 64. brišu se zarez i riječi »stavka 3«.

Klasa: 011-02/10-01/87

Urbroj: 525-12-1-0453/10-12

Zagreb, 5. svibnja 2010.

Ministar
Petar Čobanković, v. r.

Ostalo, NN 61/2010-1977
## Dopuna Liste tradicionalnih izraza za vino

### NN 62/2010 (21.5.2010.), Dopuna Liste tradicionalnih izraza za vino

MINISTARSTVO POLJOPRIVREDE, RIBARSTVA I RURALNOG RAZVOJA

1980

Na temelju članka 81. stavka 3. Zakona o vinu (»Narodne novine« br. 96/03), Ministarstvo poljoprivrede, ribarstva i ruralnog razvoja objavljuje

DOPUNU LISTE

TRADICIONALNIH IZRAZA ZA VINO

I.

U Listi tradicionalnih izraza za vino (»Narodne novine« br. 96/07) iza točke II. dodaje se nova točka III. koja glasi: »Prijelazno razdoblje za usklađivanje sa zahtjevima navedenima u Dodacima I. do VI. u Listi tradicionalnih izraza za vino je 31. prosinca 2011. godine.«.

Dosadašnja točka III. postaje točka IV.

II.

Ova Dopuna Liste tradicionalnih izraza za vino objavit će se u »Narodnim novinama«.

Klasa: 080-01/10-01/89

Urbroj: 525-02-3-0033/10-3

Zagreb, 12. svibnja 2010.

Ministar
Petar Čobanković, v. r.

Izmjene i dopune, NN 62/2010-1980
## Pravilnik o izmjeni Pravilnika o iskaznici turističkog vodiča

### NN 62/2010 (21.5.2010.), Pravilnik o izmjeni Pravilnika o iskaznici turističkog vodiča

MINISTARSTVO TURIZMA

1982

Na temelju članka 32. stavka 2. Zakona o pružanju usluga u turizmu (»Narodne novine« broj 68/07), ministar turizma donosi

PRAVILNIK

O IZMJENI PRAVILNIKA O ISKAZNICI TURISTIČKOG VODIČA

Članak 1.

U Pravilniku o iskaznici turističkog vodiča (»Narodne novine«, broj 50/08, 90/08, 112/09 i 33/10) u članku 5. stavku 4. riječi: »1. lipnja« zamjenjuju se riječima: »30. listopada«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/10-02/3

Urbroj: 529-04-10-03

Zagreb, 11. svibnja 2010.

Ministar
Damir Bajs, v. r.

Pravilnik, NN 62/2010-1982
## Podatak o ukupnim izdacima obveznog zdravstvenog osiguranja za 2009. godinu

### NN 62/2010 (21.5.2010.), Podatak o ukupnim izdacima obveznog zdravstvenog osiguranja za 2009. godinu

HRVATSKI ZAVOD ZA ZDRAVSTVENO OSIGURANJE

1984

Na osnovi članka 24. točka 3.Statuta Hrvatskog zavoda za zdravstveno osiguranje (»Narodne novine« 18/09. i 33/10.) Upravno vijeće Hrvatskog zavoda za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2009. GODINU

Obvezno zdravstveno osiguranje – izdaci

|  |  |
| --- | --- |
| Ukupno | 20.687.403.347 |
| Zdravstvena zaštita – svega | 17.869.844.915 |
| Primarna zdravstvena zaštita sa stomatološkom zdravstvenom zaštitom | 3.575.730.095 |
| Lijekovi na recepte | 3.327.452.878 |
| Bolnička i specijalističko konzilijarna zdravstvena zaštita | 9.843.061.656 |
| Ortopedski uređaji i pomagala | 555.478.120 |
| Izdaci za prijevoz | 305.780.089 |
| Ostali oblici zdravstvene zaštite | 262.342.077 |
| Nadoknade | 2.443.044.939 |
| Ostali izdaci – rashodi | 374.513.493 |
| ostali izdaci za provođenje z.z. | 41.739.753 |
| sredstva za funkcioniranje sustava | 332.773.740 |

Obvezno zdravstveno osiguranje – izdaci za zdravstvenu zaštitu umirovljenika i članova njihovih obitelji

|  |  |
| --- | --- |
| Prosječni broj umirovljenika | 1.030.736 |
| Članovi obitelji umirovljenika | 172.293 |
| Zdravstvena zaštita – svega | 8.380.509.101 |
| Primarna zdravstvena zaštita sa stomatološkom | 1.233.839.143 |
| Lijekovi na recepte | 2.004.854.949 |
| Bolnička i specijalističko – konzilijarna zdravstvena zaštita | 4.654.406.826 |
| Ortopedski uređaji i pomagala | 359.782.753 |
| Ostalo (putni troškovi, lijekovi) | 127.625.430 |

Obvezno zdravstveno osiguranje – osigurane osobe – prosjek za 2009. godinu

|  |  |
| --- | --- |
| UKUPNO | 4.343.476 |
| Aktivni radnici | 1.546.484 |
| Aktivni poljoprivrednici | 46.732 |
| Umirovljenici | 1.030.736 |
| Članovi obitelji | 1.173.818 |
| Ostali osiguranici | 545.706 |

Klasa: 025-04/09-01/68

Urbroj: 338-01-01-10-2

Zagreb, 4. svibnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Ostalo, NN 62/2010-1984
## Rješenje kojim se nalaže Zagrebačkoj burzi d.d., Zagreb da bez odgode privremeno obustavi trgovanje dionicama društva Validus d.d., Varaždin

### NN 62/2010 (21.5.2010.), Rješenje kojim se nalaže Zagrebačkoj burzi d.d., Zagreb da bez odgode privremeno obustavi trgovanje dionicama društva Validus d.d., Varaždin

HRVATSKA AGENCIJA ZA NADZOR FINANCIJSKIH USLUGA

1985

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. i 480. stavka 9. Zakona o tržištu kapitala (»Narodne novine« br. 88/08, 146/08. 74/09, dalje: Zakon), kao i članka 4. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva VALIDUS d.d., Varaždin, Anina ulica 2, Uprava Hrvatske agencije za nadzor financijskih usluga na izvanrednoj sjednici održanoj dana 3. svibnja 2010. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode privremeno obustavi trgovanje dionicama društva VALIDUS d.d., Varaždin, Anina ulica 2, burzovne oznake VLDS-R-A.

II. Mjera iz točke I. izreke ovog Rješenja traje do trenutka kada javnost bude točno i ispravno obaviještena o novim okolnostima poslovanja, nastavno na informaciju koju je 30. travnja 2010. godine društvo Validus d.d., Varaždin, Anina 2, objavilo na Zagrebačkoj burzi d.d., što će utvrditi Hrvatska agencija za nadzor financijskih usluga i o tome bez odgode obavijestiti Zagrebačku burzu d.d.

III. Izreka ovog rješenja će se objaviti u »Narodnim novinama«.

Klasa: UP/I-451-04/10-27/03
Urbroj: 326-321-10-1
Zagreb, 3. svibnja 2010.

Član Uprave
Željko Kopčić, v. r.

Rješenje, NN 62/2010-1985
## Rješenje kojim se Mladenu Vojkoviću osnivaču obrta Dalmark obrt za zastupanje u osiguranju, Benkovac, izdaje dozvola za obavljanje poslova zastupanja u osiguranju

### NN 62/2010 (21.5.2010.), Rješenje kojim se Mladenu Vojkoviću osnivaču obrta Dalmark obrt za zastupanje u osiguranju, Benkovac, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1988

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Mladenu Vojkoviću iz Benkovca, Smilčić, Smilčić 128, osnivaču obrta Dalmark obrt za zastupanje u osiguranju, Benkovac, na sjednici održanoj 13. svibnja 2010. donijela je

RJEŠENJE

I. Mladenu Vojkoviću iz Benkovca, Smilčić, Smilčić 128, osnivaču obrta Dalmark obrt za zastupanje u osiguranju, Benkovac, izdaje se dozvola za obavljanje poslova zastupanja u osiguranju.

II. Mladen Vojković iz Benkovca, Smilčić, Smilčić 128, osnivač obrta Dalmark obrt za zastupanje u osiguranju, dužan je u roku od tri dana od upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/22

Urbroj: 326-112-10-2

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1988
## Rješenje kojim je društvu Comitto D.I. društvo s ograničenom odgovornošću za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 62/2010 (21.5.2010.), Rješenje kojim je društvu Comitto D.I. društvo s ograničenom odgovornošću za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1989

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 13. svibnja 2010, donijela je

RJEŠENJE

I. Društvu Comitto D.I. društvo s ograničenom odgovornošću za zastupanje u osiguranju, Zagreb, Trg Krešimira Ćosića 11, prestala je važiti dozvola za obavljanje poslova zastupanja u osiguranju izdana 29. ožujka 2007. rješenjem Hrvatske agencije za nadzor financijskih usluga klasa: UP/I-453-06/07-37/32, urbroj: 326-112-07-3.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/24

Urbroj: 326-112-10-1

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1989
## Rješenje kojim se društvu za upravljanje investicijskim fondovima HPB Invest d.o.o., Zagreb, daje suglasnost na Informativni prospekt Umirovljeničkog fonda s informacijama do 31. prosinca 2009. godine

### NN 62/2010 (21.5.2010.), Rješenje kojim se društvu za upravljanje investicijskim fondovima HPB Invest d.o.o., Zagreb, daje suglasnost na Informativni prospekt Umirovljeničkog fonda s informacijama do 31. prosinca 2009. godine

HRVATSKA AGENCIJA ZA NADZOR FINANCIJSKIH USLUGA

1990

Sukladno odredbama članka 15. točke 2. alineje 2. i članka 8. stavci 1. i 3. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 36. Zakona o Umirovljeničkom fondu (»Narodne novine« br. 119/05 i 44/07), Uprava Hrvatske agencije za nadzor financijskih usluga donijela je na sjednici održanoj 13. svibnja 2010. godine

RJEŠENJE

1. Društvu za upravljanje investicijskim fondovima HPB Invest d.o.o., Zagreb, Praška 5, daje se suglasnost na Informativni prospekt Umirovljeničkog fonda s informacijama do 31. prosinca 2009. godine.

2. Društvo za upravljanje investicijskim fondovima HPB Invest d.o.o., Zagreb, Praška 5, dužno je Informativni prospekt Umirovljeničkog fonda objaviti u obliku brošure i to u najmanje dva dnevna lista koja se prodaju na teritoriju cijele Republike Hrvatske i to u roku od osam (8) dana od dostave ovog rješenja.

3. Izreka ovog rješenja objavit će se u »Narodnim novinama«

Klasa: UP/I-451-04/10-09/23

Urbroj: 326-113-10-2

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1990
## Rješenje kojim se daje suglasnost Erste d.o.o.- društvu za upravljanje obveznim mirovinskim fondom, Zagreb, za imenovanje člana Nadzornog odbora društva Tajane Mrkić

### NN 62/2010 (21.5.2010.), Rješenje kojim se daje suglasnost Erste d.o.o.- društvu za upravljanje obveznim mirovinskim fondom, Zagreb, za imenovanje člana Nadzornog odbora društva Tajane Mrkić

HRVATSKA AGENCIJA ZA NADZOR FINANCIJSKIH USLUGA

1991

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članaka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Uprave Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora Erste d.o.o. – društva za upravljanje obveznim mirovinskim fondom, Zagreb, Ulica Ivana Lučića 2/A, na sjednici održanoj 13. svibnja 2010. godine donijela je

RJEŠENJE

1. Daje se suglasnost Erste d.o.o. – društvu za upravljanje obveznim mirovinskim fondom, Zagreb, Ulica Ivana Lučića 2/A, na imenovanje člana Nadzornog odbora društva Tajane Mrkić iz Zagreba, Nova Ves 63.

2. Izreka ovog rješenja objavit će se u »Narodnim novinama«.

Klasa: UP/I-140-01/10-30/01

Urbroj: 326-113-10-3

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1991
## Rješenje kojim se društvu za upravljanje investicijskim fondovima Platinum Invest d.o.o., Zagreb, odobravaju izmjene Prospekta Platinum Blue Chip otvorenog investicijskog fonda s javnom ponudom

### NN 62/2010 (21.5.2010.), Rješenje kojim se društvu za upravljanje investicijskim fondovima Platinum Invest d.o.o., Zagreb, odobravaju izmjene Prospekta Platinum Blue Chip otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1993

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Platinum Invest d.o.o., Zagreb, Radnička 39, u predmetu odobrenja izmjena Prospekta Platinum Blue Chip otvorenog investicijskog fonda s javnom ponudom, na sjednici održanoj 13. svibnja 2010. godine donosi

RJEŠENJE

1. Društvu za upravljanje investicijskim fondovima Platinum Invest d.o.o., Zagreb, Radnička 39, odobravaju se izmjene Prospekta Platinum Blue Chip otvorenog investicijskog fonda s javnom ponudom.

2. Društvo za upravljanje investicijskim fondovima Platinum Invest d.o.o., Zagreb, Radnička 39, obvezno je objaviti Prospekt Platinum Blue Chip otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/10-09/6

Urbroj: 326-113-10-4

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1993
## Odluka o razrješenju Vlade Perkovića dužnosti pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

### NN 63/2010 (24.5.2010.), Odluka o razrješenju Vlade Perkovića dužnosti pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

PREDSJEDNIK REPUBLIKE HRVATSKE

1996

Na temelju odredbe članka 106. Ustava Republike Hrvatske, članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNIKA PROČELNIKA ODJELA ZA TEHNIČKE I POMOĆNE POSLOVE U STRUČNOJ SLUŽBI UREDA PREDSJEDNIKA REPUBLIKE HRVATSKE

VLADO PERKOVIĆ razrješuje se dužnosti pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske.

Ova Odluka stupa na snagu 31. svibnja 2010. godine.

Klasa: 080-02/10-01/42

Urbroj: 71-05-03/1-10-1

Zagreb, 7. svibnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 63/2010-1996
## Odluka o razrješenju Stele Maršić dužnosti pomoćnice savjetnika predsjednika Republike Hrvatske za obranu i vojna pitanja

### NN 63/2010 (24.5.2010.), Odluka o razrješenju Stele Maršić dužnosti pomoćnice savjetnika predsjednika Republike Hrvatske za obranu i vojna pitanja

PREDSJEDNIK REPUBLIKE HRVATSKE

1997

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNIKA PREDSJEDNIKA REPUBLIKE HRVATSKE ZA OBRANU I VOJNA PITANJA

Bojnica STELA MARŠIĆ razrješuje se dužnosti pomoćnice savjetnika predsjednika Republike Hrvatske za obranu i vojna pitanja.

Ova Odluka stupa na snagu 31. svibnja 2010. godine.

Klasa: 080-02/10-01/43

Urbroj: 71-05-03/1-10-1

Zagreb, 17. svibnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 63/2010-1997
## Odluka o razrješenju Roberta Barića dužnosti pomoćnika savjetnika predsjednika Republike Hrvatske za obranu i vojna pitanja

### NN 63/2010 (24.5.2010.), Odluka o razrješenju Roberta Barića dužnosti pomoćnika savjetnika predsjednika Republike Hrvatske za obranu i vojna pitanja

PREDSJEDNIK REPUBLIKE HRVATSKE

1998

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNIKA SAVJETNIKA PREDSJEDNIKA REPUBLIKE HRVATSKE ZA OBRANU I VOJNA PITANJA

Bojnik ROBERT BARIĆ razrješuje se dužnosti pomoćnika savjetnika predsjednika Republike Hrvatske za obranu i vojna pitanja.

Ova Odluka stupa na snagu 31. svibnja 2010. godine.

Klasa: 080-02/10-01/44

Urbroj: 71-05-03/1-10-1

Zagreb, 17. svibnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 63/2010-1998
## Odluka o osnivanju Nacionalnog povjerenstva za zaštitu civilnog zračnog prometa

### NN 63/2010 (24.5.2010.), Odluka o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

2000

Na temelju članka 114. Zakona o zračnom prometu (»Narodne novine«, broj 69/2009), Vlada Republike Hrvatske je na sjednici održanoj 29. travnja 2010. godine donijela

ODLUKU

O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

Ovom Odlukom osniva se Nacionalno povjerenstvo za zaštitu civilnog zračnog prometa (u daljnjem tekstu: Povjerenstvo).

II.

U Povjerenstvo se imenuju:

1. za predsjednika:

– Jure Šarić, ravnatelj u Ministarstvu mora, prometa i infrastrukture;

2. za članove:

– Vildana Megla, Ministarstvo mora, prometa i infrastrukture;

– Mirna Kovač, Ministarstvo unutarnjih poslova;

– Vinko Ljubičić, ravnatelj u Ministarstvu vanjskih poslova i europskih integracija;

– Vlado Bagarić, Ministarstvo obrane;

– Ivana Medved, Ministarstvo zdravstva i socijalne skrbi;

– Marija Kralj, Ministarstvo financija;

– Zvonko Šimašek, Agencija za civilno zrakoplovstvo;

– Miljenko Pentavec, Sigurnosno-obavještajna Agencija;

– Dražen Ramljak, direktor Hrvatske kontrole zračne plovidbe d.o.o.;

– Tonči Peović, direktor Zračne luke Zagreb d.o.o.;

– Željko Pivalica, Croatia Airlines;

3. za tajnika:

– Ivo Jurič, Zračna luka Zagreb d.o.o.

III.

Povjerenstvo se osniva u svrhu poduzimanja preventivnih mjera, učinkovitog djelovanja i otklanjanja posljedica uzrokovanih nezakonitim ometanjima civilnog zračnog prometa te poduzimanja drugih mjera u skladu s Nacionalnim programom zaštite civilnog zračnog prometa.

Na prijedlog Povjerenstva, Nacionalni program zaštite civilnog zračnog prometa donosi Vlada Republike Hrvatske.

IV.

Stručne poslove za Povjerenstvo obavlja Agencija za civilno zrakoplovstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo donosi plan svoga rada kojim se utvrđuju i nositelji pojedinih zadataka.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

VIII.

Povjerenstvo u svakoj zračnoj luci osniva lokalno povjerenstvo za zaštitu civilnog zračnog prometa (u daljnjem tekstu: Lokalno povjerenstvo).

Za članove Lokalnog povjerenstva imenuju se predstavnici subjekata koji su na bilo koji način uključeni u provedbu mjera zaštite civilnog zračnog prometa u zračnoj luci.

Lokalno povjerenstvo ima zadaću obavljanja pojedinih poslova i mjera zaštite civilnog zračnog prometa.

IX.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za zaštitu zračnog prometa (»Narodne novine«, broj 67/2001).

X.

Ova Odluka stupa na snagu danom donošenja, a objavit će se u »Narodnim novinama«.

Klasa: 343-01/10-02/03
Urbroj: 5030116-10-1
Zagreb, 29. travnja 2010.

Predsjednica
Jadranka Kosor, dipl. iur., v. r.

Odluka, NN 63/2010-2000
## Pravilnik o izmjenama Pravilnika o priređivanju igara klađenja na daljinu

### NN 63/2010 (24.5.2010.), Pravilnik o izmjenama Pravilnika o priređivanju igara klađenja na daljinu

MINISTARSTVO FINANCIJA

2001

Na temelju članka 47. stavka 2. Zakona o igrama na sreću (»Narodne novine«, br. 87/2009 – dalje u tekstu: Zakon), donosim

PRAVILNIK

O IZMJENAMA PRAVILNIKA O PRIREĐIVANJU IGARA KLAĐENJA NA DALJINU

Članak 1.

U Pravilniku o priređivanju igara klađenja na daljinu (»Narodne novine«, br. 8/10) u članku 11. mijenja se stavak 1. i glasi:

»(1) Identifikacija igrača je proces kojim se provjerava ispravnost podataka igrača i utvrđuje da je igrač punoljetna fizička osoba, a obavlja se provjerom podataka putem elektroničkih usluga Porezne uprave.«

Članak 2.

Članak 15. stavak 3. briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 461-01/10-01/2

Urbroj: 513-07-21-07/10-03

Zagreb, 10. svibnja 2010.

Potpredsjednik
Vlade Republike Hrvatske
ministar financija
Ivan Šuker, v. r.

Pravilnik, NN 63/2010-2001
## Pravilnik o izmjenama i dopunama Pravilnika o izravnim plaćanjima u poljoprivredi

### NN 63/2010 (24.5.2010.), Pravilnik o izmjenama i dopunama Pravilnika o izravnim plaćanjima u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

2006

Na temelju članka 52. i članka 81. stavka 5. Zakona o državnoj potpori poljoprivredi i ruralnom razvoju (»Narodne novine« broj 83/09, 153/09 i 60/10), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O IZRAVNIM PLAĆANJIMA U POLJOPRIVREDI

Članak 1.

U Pravilniku o izravnim plaćanjima u poljoprivredi (»Narodne novine« br. 33/10) u članku 3. iza stavka 7. dodaje se stavak 8. koji glasi:

»(8) Iznimno od stavka 2. ovoga članka, za 2010. godinu zahtjevi za izravna plaćanja u biljnoj proizvodnji podnose se do 15. lipnja 2010. godine.«

Članak 2.

U članku 9. dodaje se novi stavak 5. koji glasi:

»(5) Iznimno od stavka 1. ovoga članka, za 2010. godinu korisnik pisanim putem može zatražiti izmjenu ili dopunu zahtjeva za izravna plaćanja u biljnoj proizvodnji najkasnije 15 dana od završetka roka za podnošenje zahtjeva.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/64
Urbroj: 525-05-1-0208/10-5
Zagreb, 21. svibnja 2010.

Ministar
Petar Čobanković, v. r.

Pravilnik, NN 63/2010-2006
## Poslovnička odluka o izmjeni Poslovnika Ustavnoga suda Republike Hrvatske

### NN 63/2010 (24.5.2010.), Poslovnička odluka o izmjeni Poslovnika Ustavnoga suda Republike Hrvatske

USTAVNI SUD REPUBLIKE HRVATSKE

2010

Na temelju članka 131. stavka 3. Ustava Republike Hrvatske (»Narodne novine« broj 56/90., 135/97., 8/98. – pročišćeni tekst, 113/00., 124/00. – pročišćeni tekst, 28/01., 41/01. – pročišćeni tekst, 55/01. – ispravak) Ustavni sud Republike Hrvatske, na sjednici održanoj 17. svibnja 2010., donio je

POSLOVNIČKU ODLUKU

O IZMJENI POSLOVNIKA USTAVNOG SUDA REPUBLIKE HRVATSKE

Članak 1.

U Poslovniku Ustavnog suda Republike Hrvatske (»Narodne novine« broj 181/03., 16/06., 30/08. i 123/09.) u članku 25. briše se riječ: »dva«.

Članak 2.

Ova Poslovnička odluka stupa na snagu osmog dana od dana objave u »Narodnim novinama«.

Broj: SuT-A-8/2010

Zagreb, 17. svibnja 2010.

Predsjednica
prof. dr. sc. Jasna Omejec, v. r.

Odluka, NN 63/2010-2010
## Pravilnik o aerodromima

### NN 64/2010 (25.5.2010.), Pravilnik o aerodromima

MINISTARSTVO MORA, PROMETA I INFRASTRUKTURE

2014

Na temelju članka 142. točka 8. Zakona o zračnom prometu (»Narodne novine« broj 69/09) ministar mora, prometa i infrastrukture donosi

[PRAVILNIK

O AERODROMIMA](dodatni/409158.pdf)

Pravilnik, NN 64/2010-2014
## Povelja zastupnicima prvog saziva Sabora, članovima Vlade i Predsjedništva Republike Hrvatske u periodu 1990. - 1992. godine

### NN 65/2010 (26.5.2010.), Povelja zastupnicima prvog saziva Sabora, članovima Vlade i Predsjedništva Republike Hrvatske u periodu 1990. - 1992. godine

HRVATSKI SABOR

2017

Na temelju članka 80. Ustava Republike Hrvatske i članka 117. Poslovnika Hrvatskoga sabora, u povodu 30. svibnja – Dana Hrvatskoga sabora i 20. godišnjice prvog demokratski izabranog višestranačkog Hrvatskoga sabora koji je donio povijesne odluke:

»HRVATSKI BOŽIĆNI USTAV« – 22. prosinca 1990.

DEKLARACIJU O PROGLAŠENJU SUVERENE I SAMOSTALNE REPUBLIKE HRVATSKE – 25. lipnja 1991.

USTAVNU ODLUKU O SUVERENOSTI I SAMOSTALNOSTI REPUBLIKE HRVATSKE – 25. lipnja 1991.

ODLUKU O RASKIDU DRŽAVNO-PRAVNIH SVEZA REPUBLIKE HRVATSKE S DOSADAŠNJOM SFRJ – 8. listopada 1991.,

HRVATSKI SABOR ODLUČIO JE DODIJELITI

POVELJU

zastupnicima prvog saziva Sabora, članovima Vlade i Predsjedništva Republike Hrvatske u periodu 1990. – 1992. godine, kojom se odaje priznanje za izniman doprinos u stvaranju samostalne i suverene Republike Hrvatske.

Klasa: 060-01/10-02/02

Zagreb, 21. svibnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Ostalo, NN 65/2010-2017
## Rješenje o razrješenju ravnateljice Uprave za organizacijsko-kadrovske poslove u Ministarstvu pravosuđa

### NN 65/2010 (26.5.2010.), Rješenje o razrješenju ravnateljice Uprave za organizacijsko-kadrovske poslove u Ministarstvu pravosuđa

VLADA REPUBLIKE HRVATSKE

2019

Na temelju članka 30. stavka Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 1. travnja 2010. godine donijela

RJEŠENJE

O RAZRJEŠENJU RAVNATELJICE UPRAVE ZA ORGANIZACIJSKO-KADROVSKE POSLOVE PRAVOSUĐA U MINISTARSTVU PRAVOSUĐA

Razrješuje se DIANA KOVAČEVIĆ REMENARIĆ položaja ravnateljice Uprave za organizacijsko-kadrovske poslove u Ministarstvu pravosuda, s danom 8. travnja 2010. godine, na osobni zahtjev.

Klasa: 080-02/10-02/60

Urbroj: 50304/2-10-01

Zagreb, 1. travnja 2010.

Predsjednica
Jadranka Kosor, dipl. iur., v. r.

Rješenje, NN 65/2010-2019
## Rješenje o razrješenju ravnatelja Uprave za financijsko-gospodarske poslove u Ministarstvu pravosuđa

### NN 65/2010 (26.5.2010.), Rješenje o razrješenju ravnatelja Uprave za financijsko-gospodarske poslove u Ministarstvu pravosuđa

VLADA REPUBLIKE HRVATSKE

2020

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 1. travnja 2010. godine donijela

RJEŠENJE

O RAZRJEŠENJU RAVNATELJA UPRAVE ZA FINANCIJSKO-GOSPODARSKE POSLOVE U MINISTARSTVU PRAVOSUĐA

Razrješuje se PETAR MANDARIĆ položaja ravnatelja Uprave za financijsko-gospodarske poslove u Ministarstvu pravosuđa, s danom 8. travnja 2010. godine.

Klasa: 080-02/10-02/61

Urbroj: 50304/2-10-01

Zagreb, 1. travnja 2010.

Predsjednica
Jadranka Kosor, dipl. iur., v. r.

Rješenje, NN 65/2010-2020
## Pravilnik o izmjenama i dopunama Pravilnika o prostornim, tehničkim i sigurnosnim zahtjevima koje moraju zadovoljiti prodavaonice pirotehničkih sredstava

### NN 65/2010 (26.5.2010.), Pravilnik o izmjenama i dopunama Pravilnika o prostornim, tehničkim i sigurnosnim zahtjevima koje moraju zadovoljiti prodavaonice pirotehničkih sredstava

MINISTARSTVO UNUTARNJIH POSLOVA

2022

Na temelju članka 30. stavka 8. Zakona o eksplozivnim tvarima (»Narodne novine«, broj: 178/04., 109/07. i 67/08.), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O PROSTORNIM, TEHNIČKIM I SIGURNOSNIM ZAHTJEVIMA KOJE MORAJU ZADOVOLJITI PRODAVAONICE PIROTEHNIČKIH SREDSTAVA

Članak 1.

U Pravilniku o prostornim, tehničkim i sigurnosnim zahtjevima koje moraju zadovoljiti prodavaonice pirotehničkih sredstava (»Narodne novine«, broj: 141/08.) u članku 4. iza stavka 2. dodaju se stavci 3., 4. i 5. koji glase:

»Osim upisnika iz stavka 1. ovog članka, pravne osobe ili obrtnici dužni su voditi i upisnik o prodanim pirotehničkim sredstvima III. razreda.

Pravne osobe ili obrtnici dužni su podatke u upisniku iz stavka 3. ovog članka čuvati 5 godina od dana upisa.

Izgled i sadržaj upisnika iz stavka 3. ovog članka propisan je u prilogu I ovog Pravilnika i njegov je sastavni dio.«.

Članak 2.

U članku 6. stavku 1. podstavak 1. mijenja se i glasi:

»– mora biti izgrađena od materijala minimalne otpornosti na požar REI 60. i to zidovi, pod, strop, vrata i prozori.«

Članak 3.

U članku 8. stavak 1. briše se.

Stavci 2. i 3. postaju stavci 1. i 2.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-20269-2010.

Zagreb, 17. svibnja 2010.

Ministar
Tomislav Karamarko, v. r.

PRILOG I

![](dodatni/409172.jpg)

Pravilnik, NN 65/2010-2022
## Odluka o imenovanju zamjenice županijskog državnog odvjetnika u Županijskom državnom odvjetništvu u Šibeniku

### NN 65/2010 (26.5.2010.), Odluka o imenovanju zamjenice županijskog državnog odvjetnika u Županijskom državnom odvjetništvu u Šibeniku

DRŽAVNOODVJETNIČKO VIJEĆE

2024

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Šibeniku imenuje se IGRANKA ŠUMERA, zamjenica općinskog državnog odvjetnika u Šibeniku.

Broj: DOVO-21/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2024
## Odluka o imenovanju zamjenika županijskog državnog odvjetnika u Županijskom državnom odvjetništvu u Zagrebu

### NN 65/2010 (26.5.2010.), Odluka o imenovanju zamjenika županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

2025

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenike županijskog državnog odvjetnika u Županijskom državnom odvjetništvu u Zagrebu imenuju se:

1. KAROLINA DRAGIČEVIĆ, zamjenica Ravnatelja USKOK-a

2. GORDANA KLARIĆ, zamjenica Ravnatelja USKOK-a

3. SANI LJUBIČIĆ, zamjenica Ravnatelja USKOK-a

4. DIANA PERVAN, zamjenica općinskog državnog odvjetnika u Zagrebu.

Broj: DOVO-24/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2025
## Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

### NN 65/2010 (26.5.2010.), Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

2026

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenika županijskog državnog odvjetnika u Županijskom državnom odvjetništvu u Osijeku imenuje se IVICA MIHALJEVIĆ, općinski državni odvjetnik u Valpovu.

Broj: DOVO-30/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2026
## Odluka o imenovanju zamjenika općinskog državnog odvjetnika u Općinskom državnom odvjetništvu u Šibeniku

### NN 65/2010 (26.5.2010.), Odluka o imenovanju zamjenika općinskog državnog odvjetnika u Općinskom državnom odvjetništvu u Šibeniku

DRŽAVNOODVJETNIČKO VIJEĆE

2027

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Šibeniku imenuje se KRISTIJAN ALEKSIĆ, zamjenik općinskog državnog odvjetnika u Šibeniku.

Broj: DOVO-22/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2027
## Odluka o imenovanju zamjenice općinskog državnog odvjetnika u Općinskom državnom odvjetništvu u Osijeku

### NN 65/2010 (26.5.2010.), Odluka o imenovanju zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

2028

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Osijeku imenuje se SNJEŽANA IVANKO-
-NIKOLIĆ, savjetnica u Općinskom državnom odvjetništvu u Osijeku, na vrijeme od pet godina.

Broj: DOVO-25/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2028
## Odluka o imenovanju zamjenice općinskog državnog odvjetnika u Općinskom državnom odvjetništvu u Bujama

### NN 65/2010 (26.5.2010.), Odluka o imenovanju zamjenice općinskog državnog odvjetnika u Općinskom državnom odvjetništvu u Bujama

DRŽAVNOODVJETNIČKO VIJEĆE

2029

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Bujama imenuje se IVANA EGREDŽIJA, savjetnica u Općinskom državnom odvjetništvu u Bujama, na vrijeme od pet godina.

Broj: DOVO-26/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2029
## Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu

### NN 65/2010 (26.5.2010.), Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu

DRŽAVNOODVJETNIČKO VIJEĆE

2030

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 99. sjednici održanoj 27. travnja 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Pazinu imenuje se VANJA BUNTIĆ, savjetnica u Općinskom državnom odvjetništvu u Puli, na vrijeme od pet godina.

Broj: DOVO-27/10

Zagreb, 27. travnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 65/2010-2030